
ДО МЕДИИТЕ

Опитни лектори от света на политиката, финансите и медиите ще говорят пред младежи за връзката политика-капитал

Дружеството за ООН в България поставя въпроса монополизация или глобализация ни очаква и как транснационалните корпорации влияят на политиките и обществото в страната

В петък, 17 май, в хотел Рила от 19ч. ще се проведе четвъртото издание на Форум “Глобални въпроси”. Форумът представлява серия от публични лекции организирани от Дружеството за ООН в България, които имат за цел да представят пред младежи и студенти от страната позициите на уважавани експерти по актуални проблеми от света и България.

Събитието този петък е посветено на темата “Монополизация или глобализация. Глобалното влияние на транснационалните корпорации върху българското общество”. Гост-лектори по темата ще бъдат евродепутатът и докладчик в ЕП Ивайло Калфин, финансистът доц. д-р Петър Чобанов и журналисът Калин Манолов. 

Такива събития, организирани от неправителствения сектор, са съществена част от процеса по съдаване на нови политически идеи. Aкцентът върху бизнеса и неговото влияние върху политиките в България прави темата актуална и интересна в седмицата след изборите. 

Диалогът между експертите и възможността за дискусия с младежките лидери позволява темата да се разгледа от различни ъгли. 

На събитието са поканени всички, които проявяват интерес към темата. Входът е свободен, а местата в залата – ограничени. За запазването им организаторите са създали форма за онлайн регистрация на адрес: http://globalissues.una.bg/.

София,





Дружество за ООН в България

